Niilo Hersalo

Niilo Viktor Hersalo (aastani 1935 Sigell; 14. märts 1895 Hollola – 13. veebruar 1979 Hollola) oli Teise maailmasõda ajal Soome sõjaväelane, kindralmajor.

Pärast keskkooli lõpetamist Soome kodusõja eelõhtul asutas ta Lappeenranta kaardiväe, pärast mida teenis selle instruktorina. Hiljem teenis ta Hans Kalmi juhitud Põhja-Häme 1. pataljonis. Pärast kodusõda oli Hersalo üks kaheksast Soome ohvitserist, kes said Weimari vabariigi ajal Saksamaal staabiohvitseride väljaõppe. Ta määrati 1931. aastal kindralstaabiohvitseriks. Ta oli aastatel 1921–1924 Turu kaardiväe ringkonna ülem. Aastatel 1925–1927 juhtis ta kaardiväe ohvitseride kooli. Tal oli pikk karjäär Soome kaitseväe peastaabis aastatel 1928–1939.

Talvesõja ajal juhtis ta Karjala kannasel paiknevat 21. diviisi, mis pidas pidevat ja rasket kaitselahingut Punaarmee vastu. Vaherahu ajal oli ta Satakunta sõjaväeringkonna ülem. Ta teenis selles ametis ka pärast Jätkusõda aastatel 1944–1946.

Kuu aega enne Jätkusõja algust, 18. juunil 1941, määrati ta Karjala kannasel paikneva 15. diviisi ülemaks. Ta ülendati kindralmajoriks 26. aprillil 1942.

Pärast sõda kirjutas ta mitmele ajalehele sõjaajaloo teemal.

Kategooria:Soome sõjaväelased
Kategooria:Kindralid
Kategooria:Talvesõja veteranid
Kategooria:Sündinud 1895
Kategooria:Surnud 1979